આ તો થઇ બાહ્ય ઓળખ... પણ આ 'બહુરત્ના વસુંધરા' જેમાં સ્વામિનારાયણ સંપ્રદાયના આધારસ્તંભો પૂ. બ્રહ્માનંદ સ્વામી, પૂ. દેવાનંદ સ્વામી અને પૂ. પૂર્ણાનંદ સ્વામી જન્મ્યા હતા તે ચારણકુળમા આઈમાનો જન્મ થયો. અનેક આત્મજ્ઞાાનીઓ થવાની સાથે આઈ સોનલમા પણ આધ્યાત્મિક વિશ્વની વિલક્ષણ ઘટના છે. 'જન્મજાત આત્મજ્ઞાાની' એવા આઈમાએ આંખ ખોલી ત્યારથી અદ્વૈત ભાવમાં જીવી રહ્યા હતા. રામકૃષ્ણ પરમહંસે 'ભાવ' દ્વારા જ પંડે ભગવાન સાધેલા તેમ આઈમાને શિવમય બનીને જગવલ્લભા બનતા વાર ન લાગી. આધ્યાત્મિક પૂર્ણતા પ્રાપ્ત કરવા મન, વાણી અને કર્મથી બ્રહ્મચર્યનું વ્રત લીધું. આ જ ક્ષણથી તેઓ 'માતાજી' બન્યાં.